શીર્ષક: વાઇબ્રન્ટ ગુજરાત 2019 : મોદીનું 'રીફૉર્મ, પરફૉર્મ ઍન્ડ ટ્રાન્સફૉર્મ' શું સૂચવે છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
9મી વાઇબ્રન્ટ સમિટમાં વડા પ્રધાન નરેન્દ્ર મોદી

ભારત એક એવો દેશ છે કે જ્યાં ડેમોક્રસી, ડેમોગ્રાફી અને ડિમાન્ડ આ ત્રણેય બાબતોનો સુભગ સમન્વય સુલભ છે. 

ત્યારે ઇન્વેસ્ટમૅન્ટ માટેનો માહોલ સર્વશ્રેષ્ઠ હોવાનો દાવો કરતા મોદીએ કહ્યું હતું કે 'ઇઝ ઑફ ડુઇંગ બિઝનેસ'માં ભારતે 65 ક્રમાંકની છલાંગ લગાવી છે. 

2014માં 142માં ક્રમે રહેલું ભારત હવે 77માં ક્રમે આવી ગયું છે અને હજુ તેઓ આ પ્રગતિથી સંતુષ્ટ નથી. 

મોદીએ કહ્યું, "આગામી 50 વર્ષમાં ભારત પ્રથમ ક્રમાંકે પહોંચે એવી અમારી નેમ છે." 

મોદીએ ઉમેર્યું હતું કે જીએસટીના ઐતિહાસિક નિર્ણય અને તેના અમલીકરણ ઉપરાંત કર માળખું સરળ અને કાર્યક્ષમ બનવાને કારણે હવે વેપારીઓ ડિજિટલ પ્રોસેસ, ઑનલાઈન વ્યવહાર અને સિંગલ પૉઇન્ટ ઇન્ટરફેઇથ કરી શકે છે. 

વિદેશી મૂડીરોકાણ, ફોરેન ડાયરેક્ટ ઇન્વેસ્ટમેન્ટમાં ભારત અગ્રેસર છે, એવો દાવો કરતા મોદીએ કહ્યું હતું કે ભારતીય અર્થતંત્રનાં મોટાભાગનાં ક્ષેત્રો એફડીઆઈ માટે ખુલ્લાં મૂકવામાં આવ્યાં છે. 

90 ટકા અપ્રુવલ્સ ઑનલાઈન મળી જાય છે. છેલ્લાં ચાર વર્ષમાં ભારતમાં 263 બિલિયન ડૉલરની એફડીઆઈ આવી હતી, જે છેલ્લાં 18 વર્ષની સરખામણીમાં 45 ટકા જેટલી છે. 

તમે આ વાંચ્યું કે નહીં?

છેવાડાના માનવી સુધી વિકાસનો લાભ

વાઇબ્રન્ટ ગુજરાતના ઉદ્ઘાટન વખતેનું સ્ટેજ

કર માળખામાં પાંચ ટકા જેટલો ઘટાડો કરીને 25 ટકા સુધીના દરો એકંદરે એનડીએની સરકાર લાવી છે, એમ કહી વડા પ્રધાન મોદીએ 'ક્લિનર એનર્જી અને ગ્રીનર ડેવલમૅન્ટ'નો ઉલ્લેખ કરી પર્યાવરણ બચાવવા તથા નૈસર્ગિક સંતુલન જાળવવા પર ભાર મૂક્યો હતો.

ઉપરોક્ત મુદ્દાઓ પરિપ્રેક્ષ્યમાં મૂક્યા બાદ વડા પ્રધાન મોદીએ કહ્યું હતું કે વિકાસનો લાભ સમાજના તમામ વર્ગને ખાસ કરીને સમાજના છેવાડાના માનવીને મળવો જોઈએ. 

ભારતે છેલ્લા સાડા ચાર વર્ષમાં હાંસલ કરેલી સિદ્ધિઓને વર્ણવતા મોદીએ કહ્યું હતું કે દેશમાં રોડ-રસ્તાનું નિર્માણ ઝડપભેર વધ્યું છે, કૃષિવિકાસ દર વધ્યો છે. 

90 ટકા ગામડાઓને રસ્તાઓનું જોડાણ મળ્યું છે. 1991 પછી કોઈ પણ સરકાર કરતાં વધુ 7.3 ટકા જીડીપી રહ્યો છે અને ફુગાવાનો દર પણ 1991ની સરખામણીમાં સૌથી નિમ્નસ્તરે રહ્યો છે.

ત્યારે ભારત એક મૉડર્ન અને કૉમ્પિટિવ દેશ બન્યો છે. 

દેશમાં મેડિકલ સર્વિસ, ઇન્સ્યૉરન્સ સ્કિમ અને જનધન ખાતાના માધ્યમથી પ્રત્યેક પરિવાર પાસે બૅન્ક અકાઉન્ટ છે ત્યારે આયુષ્યમાન યોજનાનો લાભ ગરીબ અને મધ્યમ વર્ગના 50 કરોડ લોકોને મળી રહ્યો છે, જે અમેરિકા,...